Extracte de l’acord de la Junta de Govern de la Diputació de Girona en la sessió d’1 d’octubre de 2024, de la convocatòria de subvencions per a obres de reforma, millora i manteniment dels equipaments de Lectura Pública de l’any 2024 

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l’extracte de la convocatòria el text complet de la qual es pot consultar a la Base de Dades Nacional de Subvencions:

1. Objecte i finalitat
Subvencions en règim de concurrència competitiva per a ajuntaments de la demarcació que no tenen biblioteca pública o que no la tenen adequada d’acord amb els paràmetres establerts en el Mapa de la Lectura Pública de Catalunya i els estàndards establerts per la Generalitat de Catalunya, i destinades al finançament de la redacció de plans de ciutat, programes funcionals, projectes de mobiliari, senyalització i construcció (bàsics i executius), d’acord amb les bases específiques reguladores aprovades pel Ple de la Diputació en la sessió de 18 de juny de 2024, publicades al Butlletí Oficial de la Província de Girona (BOPG) número 124, de 27 de juny de 2024.
CRITERIS DE VALORACIÓ
Els criteris que serveixen per valorar les sol·licituds presentades són els següents:

	CRITERIS
	PUNTS MÀXIMS

	Tipologia d’equipament (situació de la lectura pública al municipi):
S’atorguen les puntuacions següents segons la casuística:
	50

	Municipis de més de 5.000 habitants sense servei de lectura pública 
	50

	Biblioteques centrals comarcals o biblioteques centrals urbanes (> 30.000 habitants) 
	45

	Biblioteques locals (població entre 5.000 i 29.999 habitants)
	40

	Biblioteques de proximitat (segona biblioteca o xarxa de biblioteques en els municipis > 30.000 habitants)
	30

	Biblioteques filials (municipis entre 3.000 i 4.999 habitants)
	25

	Adequació total als paràmetres del Mapa de la Lectura Pública 
	10

	Percentatge de proposta de cofinançament
Al percentatge més alt a càrrec del pressupost municipal dedicat al projecte per al qual es demana la subvenció, se li donen automàticament 20 punts.
A la resta de sol·licituds se’ls fa un repartiment proporcional a partir d’aquests 20 punts.
	20

	Fórmula de corresponsabilitat
En relació amb la darrera liquidació del pressupost municipal, al percentatge més alt del pressupost dedicat a la biblioteca respecte al pressupost total, se li donen automàticament 10 punts.
A la resta de sol·licituds se’ls fa un repartiment proporcional a partir d’aquests 10 punts.
	10

	Antiguitat de l’edifici de la biblioteca 
	10

	Anterior a la Llei 3/1981, de biblioteques 
	10

	Entre la Llei 3/1981, de biblioteques, i la Llei 4/1993, del sistema bibliotecari de Catalunya
	8

	Entre 1993 i 2010
	6

	Posterior al 2010
	4

	Màxim total de punts
	100



2. Dotació econòmica i determinació de l’aplicació pressupostària
L’import total destinat a la convocatòria és de 481.763 euros. Les aplicacions pressupostàries a què es carrega el crèdit pressupostari i els imports són els que es detallen a continuació. 
	Aplicació pressupostària
	Import (en €)

	301 33210 7620400
	506.809,00 €

	Total
	506.809,00 €



La distribució d’aquests imports té caràcter estimatiu, i es podrà redistribuir entre les aplicacions pressupostàries anteriors en el mateix acte de concessió de les subvencions.

Amb la finalitat d’atendre un nombre més alt de sol·licituds de subvenció o d’atorgar un import més alt en les subvencions, aquest crèdit podrà ser ampliat amb una quantitat addicional de com a màxim un 20 %, derivada d’una modificació de crèdit. L’efectivitat de la quantia addicional estarà condicionada a la corresponent declaració de disponibilitat de crèdit prèviament a la resolució de les subvencions i a l’aprovació de l’augment de la convocatòria.


3. Termini de presentació de sol·licituds

[bookmark: _GoBack]El termini de presentació de sol·licituds és de deu dies naturals a partir de l’endemà de la publicació de l’extracte de la convocatòria al BOPG.
Cal formular les sol·licituds mitjançant el model normalitzat disponible al web de la Diputació de Girona [Diputació de Girona - Subvencions - Subvencions per a la redacció de plans de ciutat, programes funcionals, projectes de mobiliari, senyalització i construcció per a biblioteques del Sistema de Lectura Pública (2024) (ddgi.cat)], acompanyat de la documentació que preveu l’article 8 de les bases reguladores.
Les sol·licituds, la presentació de les quals ha de ser telemàtica (EACAT), han d’estar signades electrònicament mitjançant un certificat validat en la plataforma PSIS del Consorci d’Administració Oberta de Catalunya.
Àmbit temporal de les accions subvencionables

Se subvencionaran actuacions, activitats o inversions realitzades a partir de l’1 de gener del 2022 i fins al termini d’execució fixat en les bases per a cada tipus de subvenció a partir de la resolució de l’atorgament de la subvenció.

El període d’execució s’inicia l’endemà de la notificació de la resolució de la Junta de Govern en la qual s’aprovin les subvencions i finalitza segons l’objecte de la subvenció:

· Per als projectes de senyalització i mobiliari: vuit mesos.
· Plans de ciutat, programes funcionals, projectes bàsics: deu mesos.
· Projectes executius: catorze mesos.

Aquest termini d’execució es podrà ampliar prèvia sol·licitud del beneficiari, mitjançant resolució del president de la Diputació, fins a un màxim de sis mesos en situacions excepcionals justificades, i sempre que no es condicioni l’execució pressupostària del centre gestor.

Termini per justificar les subvencions
El termini per justificar les accions subvencionades és de trenta dies a comptar de l’endemà de la finalització del termini d’execució.

4. Termini de resolució i notificació 
4.1. Termini de resolució
El termini per resoldre la convocatòria és el que determinen les bases. Una vegada transcorregut el termini sense que s’hagi adoptat una resolució, els sol·licitants podran entendre desestimades les seves sol·licituds per silenci administratiu.
4.2. Termini de notificació
Es notificarà la resolució a tots els beneficiaris de manera individualitzada, tal com preveu l’article 41.1 de la Llei 39/2015, d’1 d’octubre, de procediment administratiu comú de les administracions públiques, i també als peticionaris la sol·licitud dels quals hagi estat desestimada, en el termini màxim de deu dies hàbils, a comptar de la data en què s’adopti l’acord. 

5. Règim de recursos
La resolució de la convocatòria posa fi a la via administrativa. Contra aquesta resolució escau interposar recurs contenciós administratiu davant del jutjat contenciós administratiu de Girona, en el termini de dos mesos a comptar de l’endemà de la notificació. Alternativament, i de forma potestativa, s’hi pot interposar recurs de reposició davant de la Junta de Govern de la Diputació de Girona, en el termini d’un mes a comptar de l’endemà de la notificació. 

6. Publicitat
Aquesta convocatòria es publicarà al tauler d’anuncis de la Diputació i, d’acord amb el que preveu l’article 17.3 b de la Llei 38/2003, general de subvencions, se’n publicarà l’extracte al BOPG.

Girona, data de la signatura electrònica 


Miquel Noguer i Planas 
President

